Klimaregnskabet for Aarhus Kommune, med de forskellige udledninger fra transportsektoren, som er fordelt på de forskellige transportformer, ønsker vi beskrevet.

Tidligere har nedenstående fordeling været vist i en præsentation fra direktør Henrik Seiding, men da præsentationen ikke udgør officiel dokumentation fra kommunen, vil jeg gerne have oplyst og/eller bekræftet tallene fra kommunens egen opgørelse:

|  |  |
| --- | --- |
| **Transportform** | **Udledning (ton CO₂)** |
| Person- og varebiler | 323.537 |
| Lastbiler | 102.345 |
| Fly | 69.813 |
| Busser | 19.422 |
| Tog | 10.946 |
| Skibe | 22.005 |
| Traktorer | 9.082 |
| **Total** | **557.150** |

Derfor vil jeg gerne anmode om:

1. Adgang til klimaregnskabet for Aarhus Kommune, hvor transportudledningerne er fordelt på transportformer.
2. Hvis en sådan opdeling ikke findes i nuværende regnskab, en bekræftelse af tallene i ovenstående tabel eller oplysning om de korrekte tal.
3. En afklaring af om klimaregnskabet for Aarhus Kommune tager højde for det konkrete trafikarbejde i Aarhus, eller om der alene anvendes nationale gennemsnitstal for trafikarbejde pr. køretøjstype.
4. Om det opdaterede klimaregnskab, der ifølge tidligere oplysninger udkommer i august, vil ændre tallene for udledningen fra transport – og hvis ja, hvornår vi kan forvente at modtage det opdaterede regnskab.

Vi ser frem til at modtage ovenstående oplysninger.

Med venlig hilsen

Gert Bjerregaard

Medlem af Århus Byråd for Venstre, gruppeformand

Medlem af Social- og Beskæftigelsesudvalget

Medlem af Teknisk Udvalg

Medlem af Klima- og Bæredygtighedsudvalget

Mobil: 40 84 96 50